Gulielmus Dindorfius
Gulielmus Dindorfius (Germanice: Karl Wilhelm Dindorf, sed non videtur umquam praenomine Carolo Latine usus esse) rerum classicarum scholaris, natus est Lipsiae 2 Ianuarii 1802, mortuus Kal. Aug. 1883. A prima aetate rem classicam diligebat, et iuvenis adhuc Invernizii editionem Aristophanis perfecit, inter alia. Anno 1828 creatus est professor extraordinarius historiae litterariae Lipsianus, sed professoratum ordinarium, anno 1833 vacantem, non accipiens, ab universitate discessit ut se totum studiis suis daret. Frater eius, Ludovicus (1805-1871) numquam locum academicum tenuit, et tam seclusam egit vitam ut multi, dubitantes eum exstare, nomen pseudonymum declararent.